stanford-oval/wikipedia huggingface dataset:
אסיר השמים

| --- | --- |
עטיפת הספר
עטיפת הספר
 מידע כללי
 מאת:  קרלוס רואיס סאפון
 שפת המקור:  ספרדית
 סוגה:  מתח
 נושא:  מלחמת האזרחים בספרד, בית סוהר, חנות ספרים, נקמה 
 מקום התרחשות:  ברצלונה 
 הוצאה
 הוצאה:   כנרת, זמורה-ביתן, דביר
 תאריך הוצאה:  2012
 מספר עמודים:  303 (במהדורה העברית)
 הוצאה בעברית
 תאריך:  תשע"ב
 תרגום:  כן
 סדרה
 ספר קודם:  משחקו של המלאך 
 הספר הבא:  מבוך הרוחות 
 
אסיר השמים (בספרדית: El prisionero del cielo) הוא רומן משנת 2011, פרי עטו של הסופר הספרדי קרלוס רואיס סאפון.
הספר, תורגם לעברית על ידי מונה גודאר, ויצא לאור בעברית בהוצאת כנרת, זמורה-ביתן, דביר בשנת 2012 הספר מהווה המשך ישיר לספר הראשון בסדרה, רב המכר "צלה של הרוח".
תקציר העלילה

ברצלונה 1957. גיבורי הספר הם הדמויות מצלה של הרוח שהתבגרו בכמה שנים. דניאל סמפרה נשוי לביאה (ביאטריס) אגילאר, ולהם ילד בן שנה בשם "חוליאן". הוא חי מעל חנות הספרים המשפחתית "סמפרה ובניו", בבית שבו התגורר בעבר דון אנקלטו, בשכנות לאביו הקשיש (סמפרה האב). אף על פי שעסקי הספרים מצויים בשפל "פרמין רומרו דה טורס" עדיין עובד בחנות הספרים וממשיך למכור ספרים נדירים תוך העלאת חיוך על פניהם של הלקוחות.
באחד הימים בעיצומן של ההכנות לקראת חג המולד נכנס לחנות הספרים איש מוזר גידם יד ומבקש לרכוש עותק נדיר ויקר של הספר "הרוזן ממונטה כריסטו" המוצג בתיבת תצוגה מאחורי הדלפק, הוא משלם בנדיבות וכותב הקדשה על עמוד השער "לפרמין רומרו דה טורס, אשר חזר מעולם המתים ומחזיק במפתח לעתיד. 13", ומותיר את הספר כמתנה לפרמין. פרמין שחוזר לחנות נחרד למראה ההקדשה ומבקש מדניאל שלא לספר על כך לאיש.
דניאל חושד שאשתו מתראה עם ארוסה לשעבר הקצין בדימוס "פאבלו" ומתייעץ עם פרמין. פרמין מגולל בפני דניאל את קורות חייו, שהייתו בכלא במשך 20 שנה יחד עם הסופר דוויד מרטין (המוכר מן הספר משחקו של המלאך) ועם הזר המסתורי שכתב את ההקדשה, בריחתו מהכלא בהתחזות למת בהשראת סצנה מהספר "הרוזן ממונטה כריסטו" וגנבת מפתח מסתורי מהזר שהיה חברו לתא הכלא.
ברנרדה מגלה שפרמין מתחמק מלגשת לכנסייה ולהתקדם בתהליך הנישואין, לדניאל הוא מסביר שאינו יכול להינשא כיוון שהוא נושא שם בדוי, ובעל השם נחשב כמת כבר עשרים שנה. בלא ידיעתו פועלים ידידיו לשוות לו זהות חדשה.
דמויות ראשיות

בהוה
מר סמפרה / סמפרה האב – אביו של דניאל. בעל חנות ספרים.
דניאל סמפרה – בנו של מר סמפרה, בעלה של ביאה אגילאר וחברו הקרוב של פרמין.
ביאה סמפרה (אגילאר) – אשתו של דניאל וחברתה של ברנרדה.
פֵֿרְמִין רוֹמֵרוֹ דֵּה טוֹרֵס – חברו של דניאל. עובד בחנות הספרים של סמפרה האב.
ברנרדה – ארוסתו של פרמין, עובדת כמשרתת בביתו של "גוסטאבו ברסלו".
פרופסור אלבורקרקה – ידיד של משפחת סמפרה. מרצה בפקולטה לספרות, מסייע ביד דניאל ליצור זהות חדשה לפרמין.
סבסטיאן סלגאדו – אסיר מספר 13. חבר איגוד בעברו, בעל המפתח.
בעבר
איזבלה סמפרה – אשתו של מר סמפרה ואמו של דניאל, ידידה של דוויד מרטין. הורעלה על ידי מאוריסיו ואלס.
אדון המנהל / דון מאוריסיו ואלס – מנהל בית הכלא. מנסה לחפות על חוסר כישוריו הספרותיים באמצעות שימוש ביצירות גנובות, לימים יכהן בתפקיד שר התרבות של ספרד.
דוויד מרטין – "אסיר השמים", סופר רומנים, מחבר הסדרה "עיר הארורים". משמש כסופר צללים לאדון המנהל. חבירו של פרמין.
ד"ר רומן סנחאוה – אסיר בבית הכלא, היה מנהל מחלקה פנימית בבית החולים "קלינקו", סייע לפרמין להימלט מהכלא.
ראו גם

קרלוס רואיס סאפון
צלה של הרוח
משחקו של המלאך
לקריאה נוספת

אסיר השמים, קרלוס רואיס סאפון, כנרת, זמורה-ביתן, דביר (2012).
אפרוג'ק

| --- | --- |

אפרוג'ק ב-2015
 לידה:  9 בספטמבר 1987 (בן 37) רוטרדם, הולנד
 שם לידה:  ניק ואן דה וול
 מוקד פעילות:  סורינאם 
 תקופת הפעילות:  מ-2003
 עיסוק:  מפיק מוזיקלי, תקליטן
 סוגה:  אלקטרו האוס, פרוגרסיב האוס
 שפה מועדפת:  הולנדית, אנגלית 
 חברת תקליטים:  Wall Recordings
 בן או בת זוג:  Kanye West (26 בספטמבר 2020–?) 
 פרסים והוקרה:  נבל הכסף 
 afrojack.com
 פרופיל ב-IMDb
 
ניק ואן דה וול (באנגלית: Nick van de Wall, נולד ב-9 בספטמבר 1987) הידוע בעיקר בשם הבמה שלו אפרוג'ק (Afrojack) הוא תקליטן ומפיק מוזיקלי ממוצא הולנדי.
קריירה

אפרוג'ק נולד וגדל בעיר ספייקניסה שבהולנד.
בשנת 2011, דורג אפרוג'ק במקום השביעי ברשימת התקליטנים הטובים בעולם של המגזין הבריטי "DJ Mag", בשנת 2012 ירד בדירוג כאשר דורג במקום התשיעי, בשנת 2013 נשאר באותו מיקום ובשנת 2014 דורג במקום השנים עשר. בשנת 2015 עלה למקום השמיני.
אלבום הבכורה של אפרוג'ק הנקרא "Forget The World" יצא ב-19 במאי 2014. הסינגל הראשון היה "As Your Friend" שהיה שיתוף פעולה עם כריס בראון. לאחר מכן יצא השיר "The Spark" אשר שימש כסינגל השני מהאלבום. ב-3 בפברואר 2014 יצא הסינגל השלישי שהיה "Ten Feet Tall", אחריו יצא הסינגל "Do or Die" אשר היה גרסת רמיקס לשיר של הלהקה "30 Seconds to Mars". הסינגל החמישי מהאלבום שוחרר ב-17 באפריל והיה "Dynamite".
ב-17 במרץ 2015 שוחרר הלהיט "Hey Mama" של דייוויד גטה ובו שותף אפרוג'ק (יחד עם ניקי מינאז' וביבי רקסה). ב-27 ביולי שחרר את המיני-אלבום "NLW" תחת שם הבמה NLW, איתו שחרר מאז מספר שירים נוספים.
ב-31 באוגוסט 2018 שוחרר המיני-אלבום "Press Play" והוא סימן חזרה לסגנון ה"דאץ' האוס" (האוס הולנדי, מעין שילוב בין אלקטרו האוס לפרוגרסיב האוס) אשר אפרוג'ק נחשב לאחד ממייסדיו והמפיק המפורסם ביותר שלו. שם המיני-אלבום הוא רמיזה לביקורת על תקליטנים לפיה כל עבודתם היא ללחוץ על כפתור ה-Play.
אפרוג'ק מנהל חברת תקליטים בשם "Wall Recordings" ובה מככבים שמות כגון Apster ו-D-wayne. החברה החלה ב-2007 כחברת בת של Spinnin' Records עד ל-2016 אז פעלה באופן עצמאי לתקופה מסוימת, והחל מ-2017 היא חברת בת של Armada Music.
אפרוג'ק הופיע מספר פעמים בישראל. בשנת 2012 ביטל את הופעתו ברגע האחרון במסיבת ראש השנה בגני התערוכה בתל אביב עקב מחלה, אך חזר כפיצוי לצמד הופעות בהאומן 17. מאז הופיע בישראל פעמיים נוספות, ב-2015 בפארק הירקון וב-2018 בהאנגר 11.
דיסקוגרפיה > אלבומי אולפן

2014: Forget the World
דיסקוגרפיה > מיני-אלבומים

2009: Lost & Found
2011: Lost & Found 2
2013: It's a Matter Of...
2015: NLW
2018: Press Play
הערות שוליים

↑  שגיא בן נון‏, הדי ג'יי ההולנדי אפרוג'ק ישוב להופעה בישראל, באתר וואלה, 4 באוקטובר 2018
| 0 | 1 | 2 |
| --- | --- | --- |
| הקודם: 2011: בן סונדרס | פרס המוזיקה של MTV אירופה למופע ההולנדי הכי טוב   2012: אפרוג'ק  | הבא: 2013–2015: קנזינגטון |
| --- | --- |
בקרת זהויות :  NLI: 987009841182505171  BnF: cb165186804 (data)  GND: 142293873  ISNI: 0000 0001 2058 2181  LCCN: no2011168683  MusicBrainz: a3ee920f-4e7f-4993-8aca-4b8538cfaa4a  NKC: jx20131203001  SUDOC: 158164091  VIAF: 45145970087632250924   WorldCat (עם VIAF): 45145970087632250924 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
אפרוג'ק בהופעה, 2018
ארגון המטאורולוגיה העולמי

| --- | --- |
סמליל הארגון

מטה הארגון בז'נבה
 
 דגל ארגון המטאורולוגיה העולמי
 מטה הארגון:  ז'נבה 
 סינוף בינלאומי:   האומות המאוחדות
 חברים:  193
 יושב ראש:  עבדולה אל מנדוס (אנ')
 תקופת הפעילות:  23 במרץ 1950 – הווה (74 שנים) 
 פרסים והוקרה:  פרס לואי צ'ה-וו (2018) 
 wmo.int
 
הארגון המטאורולוגי העולמי (באנגלית: World Meteorological Organization; בראשי תיבות: WMO) הוא ארגון בין-ממשלתי של מדינות ובו 193 חברות (187 מדינות ו-6 טריטוריות) המסונף לאומות המאוחדות. תחילתו של הארגון בארגון המטאורולוגי הבין-לאומי (אנ'), אשר נוסד בשנת 1873. WMO נוסד בשנת 1950 והפך לסוכנות מיוחדת (אנ') של האומות המאוחדות בתחום המטאורולוגיה, הידרולוגיה ומדעי כדור הארץ. מטה הארגון נמצא בז'נבה, שווייץ. נשיאו הנוכחי של הארגון הוא עבדולה אל מנדוס (אנ') והמזכירה הכללית היא סלסט סאולו (אנ'), אשר נבחרו בקונגרס המטאורולוגי העולמי ה-19 שהתקיים בשנת 2023. ישראל הצטרפה כחברה לארגון המטאורולוגי העולמי ב-30 בספטמבר 1949.
מטרות הארגון

מטרותיו של הארגון המטאורולוגי העולמי הן:
לעודד שיתוף פעולה בינלאומי ביצירת רשתות של תחנות ניטור מטאורולוגי והידרולוגי וכן איסוף נתונים גאופיזיים אחרים הקשורים למטאורולוגיה, וכן לקדם יסוד וקיום מרכזים האחראים למתן שירותים מטאורולוגיים ושירותים נילווים;
לקדם יסוד והפעלת מערכות לשיתוף מידע מהיר של נתונים מטאורולוגיים ומידע נילווה;
קידום תקנים אחידים לתצפיות מטאורולוגיות ופרסום אחיד של תצפיות ונתונים סטטיסטיים;
קידום יישום הידע המטאורולוגי בתחומי התעופה, ספנות, בעיות מיום, חקלאות ותחומי פעילות אנושיים אחרים;
קידום פעילויות בהידרולוגיה תפעולית וקידום שיתוף פעולה בין שירותים מטאורולוגים לשירותים הידרולוגיים;
עידוד מחקר ותוכניות הכשרה במטאורולוגיה וכן, ככל שהדבר מתאים, בתחומים נלווים, וכן עזרה בתיאום היבטים בינלאומיים של מחקר ותוכניות הכשרה.
המדינות החברות בארגון WMO מקיימות ועדה למערכות בסיסיות (Commission for Basic Systems) המתכנסת מדי שנתיים ובה מועלות המלצות לאימוץ תקנים חדשים, המלצות באשר לפרוטוקולי תקשורת, וכן עדכון טבלאות לראשי תיבות מקובלים. לאחר שאושרו בוועדה, שינויים אלה מפורסמים בספר התקנים של ה-WMO. אחד התפקידים המפורסמים יותר של ארגון ה-WMO הוא קביעת שמותיהן של סופות טרופיות.
הארגון המטאורולוגי העולמי אחראי להקמת הפנל הבין-ממשלתי לשינוי האקלים (IPCC) וכן להקמת מערכת "הפיקוח האטמוספירי העולמי (אנ')" (GAW).
יום המטאורולוגיה העולמי

יום המטאורולוגיה העולמי מצוין מדי שנה ב-23 במרץ.
אנדרטת הזיכרון ליהודי לוב

| --- | --- |

 מידע כללי
 סוג:  אנדרטה 
 על שם:  יהודי לוב שנפלו בפרעות, בשואה ובמערכות ישראל
 מיקום:  יער בן שמן 
 מדינה:  ישראל 
 נגישות:  לכל
 הקמה ובנייה
 תקופת הבנייה:  ?–2013
 תאריך פתיחה רשמי:  2013 
 יוצר:  דניאל קיש
 קואורדינטות:  31°57′28″N 34°57′06″E﻿ / ﻿31.957661111111°N 34.951638888889°E﻿ / 31.957661111111; 34.951638888889
  (למפת גוש דן מוגדלת) אנדרטת הזיכרון ליהודי לוב (למפת גוש דן רגילה) אנדרטת הזיכרון ליהודי לוב (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת הזיכרון ליהודי לוב (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת הזיכרון ליהודי לוב 
 
אנדרטת הזיכרון ליהודי לוב שוכנת ביער בן שמן על הדרך בין מצפה מודיעין לתל חדיד.
האנדרטה נחנכה ב-13 באוגוסט 2013 והיא מוקדשת להנצחת יהודי לוב שנפלו בפרעות, בשואה ובמערכות ישראל.
האנדרטה עוצבה על ידי האמן דניאל קיש והיא מורכבת משישה עמודי גיר בגובה שונה היוצרים צורה של מגן דוד. משני צידי האנדרטה נמצאים שלטי מתכת עם הסבר על יהודי לוב בעברית, אנגלית ואיטלקית. במקום יש מתקן מסבירן על יהודי לוב בעברית, איטלקית, אנגלית וערבית (בניב לובי).
במקום נערך מדי שנה בין יום הזיכרון לשואה ולגבורה ליום העצמאות טקס אזכרה לחללי קהילת לוב. חלקת היער סביב לאנדרטה הוכשרה לקבלת קהל, עם שולחנות פיקניק ושבילים סלולים. היא נקראת "יער יהודי לוב".
ראו גם

שואת יהודי לוב
פרעות טריפולי (1945)
אצטדיון חנרל סנטנדר

| --- | --- |

אצטדיון חנרל סנטנדר
 מיקום:  קוקוטה, קולומביה
 קואורדינטות:  7°53′40″N 72°30′06″W﻿ / ﻿7.894478°N 72.501717°W﻿ / 7.894478; -72.501717
 תקופת הפעילות:  6 במאי 1948 – הווה (76 שנים)
 שופץ:  1983
 הורחב:  2006
 משטח:  דשא
 קבוצות:  קוקוטה דפורטיבו
 מושבים:  42,000
  מפת מיקום  מפה מפורטת   (למפת קולומביה מוגדלת) בוגוטה מדיין קאלי ברנקייה קרטחנה סנטה מרתה לטיסיהונצואלה ברזיל פרו אקוודור פנמה קוסטה ריקה  ניקרגואה הים הקריבי האוקיינוס השקט אצטדיון חנרל סנטנדר(למפת קולומביה רגילה) בוגוטה מדיין קאלי ברנקייה קרטחנה סנטה מרתה לטיסיהונצואלה ברזיל פרו אקוודור פנמה קוסטה ריקה  ניקרגואה הים הקריבי האוקיינוס השקט אצטדיון חנרל סנטנדר  he tabBackground:;tabBorder:#aaa;defaultTab:0;
 
אצטדיון חנרל סנטנדר (בספרדית: Estadio General Santander) הוא אצטדיון כדורגל, הממוקם בעיר קוקוטה שבקולומביה, ומשמש כאצטדיונה הביתי של קבוצה קוקוטה דפורטיבו.
היסטוריה

האצטדיון נפתח בשנת 1948 ומשמש את קוקוטה הן במשחקי הקבוצה בליגה המקומית והן בטורניר היבשתי, בו שיחקה הקבוצה בשנים 2007 ו-2008. בחצי גמר הליברטדורס של 2007 רשמה הקבוצה את ניצחונה היוקרתי ביותר בהיסטוריה, 1-3 במשחק חצי הגמר הראשון על בוקה ג'וניורס.
האצטדיון נקרא על שמו של הגנרל פרנסיסקו דה פאולה סנטנדר, אחד מגיבורי שחרורה של קולומביה והפיכתה למדינה עצמאית לצידו של סימון בוליבר. סנטנדר נולד בעיירה וייה דל רוסריו, המרוחקת קילומטרים בודדים מקוקוטה. המטרה הייתה להקים את האצטדיון ולפתוח אותו בשנת 1940, 100 שנים לאחר מותו של הגנרל סנטנדר.
האצטדיון עבר שצי עבודות שיפוץ. הראשונה התה ב-1983 כחלק מחגיגות 250 שנים לעיר קוקוטה. בשנת 2006 הושלמה הרחבתו של האצטדיון ותכולתו נקבעה על 42,000 מקומות כדי שקוקוטה תוכל לאחר בו את משחקיה בקוה ליברטדורס. הושקעו כ-7 מיליון דולר, נוספו כיסאות והוחלף הדשא. ב-2007 שימש גם כאצטדיונה הביתי של קראקס מוונצואלה במסגרת המפעל היבשתי. שם השיגה קראקס את ניצחונה היוקרתי 1–3 על ריבר פלייט.
גלריה

מבט מתוך האצטדיון
מבט מחוץ לאצטדיון
הערות שוליים

↑  1.6.07 El Tiempo CÚCUTA DERROTÓ A BOCA Y ESTÁ A 90 MINUTOS DE LA FINAL DE LA LIBERTADORES ¡Triplemente glorioso!: 3-1
אנדז'ייובקה

| --- | --- |
כנסיית עליית מרים העשויה מעץ, 1864
כנסיית עליית מרים העשויה מעץ, 1864
 מדינה:  פולין פולין
 פרובינציה:  פולין קטן (פרובינציה) פולין קטן
 מחוז:  נובי סונץ'
 גמינה:  מושינה
 תאריך ייסוד:  1352
 אוכלוסייה:  ‏
  ‑ בכפר:  468 (31 במרץ 2021)
 קואורדינטות:  49°21′00″N 20°49′00″E﻿ / ﻿49.35°N 20.8167°E﻿ / 49.35; 20.8167 
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיאנדז'ייובקה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיאנדז'ייובקה(למפת פרובינציית פולין קטן רגילה) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהאנדז'ייובקה(למפת פרובינציית פולין קטן מוגדלת) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהאנדז'ייובקה  he tabBackground:;tabBorder:#aaa;defaultTab:0;
אנדזייובקה (בפולנית: Andrzejówka, בעבר גם Jendrzejowka; באוקראינית: Андріївка - אנדריאיבקה) הוא כפר הנמצא בגמינה מושינה שבמחוז (פוביאט) נובי סונץ', בפרובינציה פולין קטן, בדרומה של פולין, קרוב לגבול עם סלובקיה. הוא שוכן כ-7 ק"מ מערבית למושינה, 32 ק"מ דרומית מנובי סונץ' ו-102 ק"מ דרומית-מזרחית מבירת האזור, קרקוב. הכפר נמצא בחבל ההיסטורי שנודע בעבר כארץ הלמקים (למקיבשצ'ינה).
עמדה גאוגרפית

הכפר אנדז'ייובקה נמצא בחלק הדרומי של הרכס יבוז'ינה של הרי בסקיד סונדצקי (אנ') שהם חלק מרכס הבסקידים (אנ'), על הגדה הימנית של נהר פופרד ובעמק קטן של יובל שלו. משלושה צדדים מוקף הכפר בגבעות השייכות לבסקיד סונדצקי: סטאביסקה (759 מ'), סקאלה (769 מ'), פרהיבה (673 מ'), פיוטרוסינה (645 מ') וזפאלה (639 מ').
הכפר כולל שלושה יישובים קטנים: לוגי, מיינדזימוסטקי ואושרודק.
היישוב נמצא בשטח "הפארק האזורי פופרד" על הדרך האזורית 971 ועל מסילת הרכבת 96. הערים בקרובות ביותר אליו הן מושינה (7 ק"מ) ופיבניצ'נה-זדרוי (21 ק"מ). אל מרכז היישוב ניתן להגיע בדרך אחת בלבד.
היסטוריה

שנת 1352 שבה הוענקו ליישוב זכויות מגדבורג נחשבת לשנת הקמתו.
לדעת האב יוליאן ניקורוביץ' אנדז'ייובקה יחד עם עוד כמה כפרים שהיוו את "המפתח של מושין" היה קיים עוד בימי הנסיכות האליץ'-וולין (גליציה-וולין) והם סופחו לפולין בשנת 1340 על ידי המלך קז'ימייז' השלישי. בשנת 1391 העניק המלך ולדיסלב השני יגיילו את הכפר יחד עם שטחים נוספים לבישוף קרקוב, יוחנן. עוד מן המאה ה-14 פעלה במקום פרוכיה רומית-קתולית. פעמון וכלים כנסייתיים נוספים שמקורם בשנת 1484 מעידים על קיומה של כנסייה מקומית בשלהי המאה ה-15.
לפי היסטוריונים פולנים במאה ה-16 התיישבו בו ולאכים, שהיו נוצרים אורתודוקסים ומאוחר יותר הפכו ליוונים-קתוליים. ההיסטוריונים האוקראינים טוענים שמדובר היה מלכתחילה בהתיישבות רוסינית-למקית ושהשם "ולאכים" ניתן על ידי הפולנים בגלל חוקי "משפט הוולאכים" שחלו עליהם באותה תקופה. עד לאמצע המאה ה-20 באזור חיו בעיקר למקים-אוקראינים. בשנת 1939 מנתה אוכלוסיית הכפר 540 תושבים מתוכם 505 היו אוקראינים ו-35 - שומרי גבול פולנים.
ב-28 ביוני 1876 נחנך הענף טרנוב-פלאווץ' של מסילת הברזל "חוצה גליציה", שעבר דרך אנדרייבקה, אנדז'ייובקה של היום. בין נובמבר 1918-ינואר 1920 היה הכפר חלק מהרפובליקה הלמקית
בכפר פעלה אגודה פילורוסית ע"ש מיכאיל קצ'קובסקי. כמו כן עד 1945 פעלה שלוחה של פארוכיית מיליק של הנציגות היוונית-קתולית (דקאנות או ויקאריות) במושינה. נשמרו בה פנקסי קהילה החל משנת 1784.
אחרי מלחמת העולם השנייה ארץ הלמקים או למקיבשצ'ינה סופחה לפולין, אף על פי שתושביה רצו להשתייך לאוקראינה. האוכלוסייה האוקראינית עברה או גורשה ברובה לאוקראינה הסובייטית. בשנים 1945–1947 התנהלו עדיין קרבות בין הצבא הסובייטי ליחידות של המחתרת הלאומנית האוקראינית "צבא המרד האוקראיני". התושבים האוקראינים עוד נשארו בשטח גורשו בשנת 1947 במסגרת מבצע ויסלה (אנ') למחנה הריכוז יאבוז'נו או אזורים שסופחו לפולין על חשבון גרמניה במערב.
בשנים 1975–1988 השתייכה אנדז'ייובקה לפרובינציית נובי סונץ'.
דמוגרפיה

בשנת 1866 חיו באנדז'ייובקה-אנדריאיבקה 303 תושבים שגרו ב-62 בתים. מתוכם 289 נוצרים יוונים-קתוליים ו-10 יהודים. בשנת 1921 מנה היישוב 73 בתי מגורים, 403 תושבים, כולל 372 יווניים-קתוליים, 27 רומיים-קתוליים ו-4 יהודים. 371 מתוכם הכריזו עצמם רוסינים ו-32 כפולנים. בשנת 1939 יהודי בשם בנימין קלאוזנר היה עדיין חבר במועצת הכפר. הוא גורש תחת הכיבוש הגרמני לגטו מושינה אחר כך לגטו נובי סונץ' ונספה באושוויץ עם מרבית בני משפחתו. חבר מועצה אחר, קז'ימייז' אולשוסקי כנראה ממוצא פולני, נספה גם הוא באושוויץ-בירקנאו
רבים מקרב חברי מועצת הכפר - אוקראינים-למקים - היגרו אחרי מלחמת העולם השנייה לברית המועצות. כמה מהם גורשו למערב פולין בעת מבצע ויסלה או נעצרו.
להלן מספר התושבים לאורך השנים:
אתרים חשובים

בכפר נבנתה בשנת 1864 כנסייה יוונית-קתולית מעץ ועם איקונוסטאזיס מיוחד, המוקדשת לעליית מרים השמיימה. היא נהפכה בימינו לכנסייה רומית-קתולית. בכפר נמצאים גם אסמים מעץ מן המאות ה-18–19.
אטרקציות

הכפר ידוע גם במעיינות של מים מינרליים ובשדות חומעה.
הערות שוליים

↑  A.Schneider
↑  Lemkowskie Archivum
↑  שרדה רק אחת משתי בנותיו, סאלציה, שהתיישבה אחרי המלחמה בקרקוב ומתה ב-1956
1 2  M.K.Przyboś
אקסאי צ'ין

| --- | --- |

 מדינה:  הרפובליקה העממית של סין הרפובליקה העממית של סין
 שטח:  37,245 קמ"ר
 קואורדינטות:  35°N 79°E﻿ / ﻿35°N 79°E﻿ / 35; 79 
 he
 
בוורוד - שטח המריבה אקסאי צ'ין
אקסאי צ'ין (בסינית: 阿克赛钦, פין-יין: Ākèsài Qīn) הוא אזור מדבר מלח, לא מיושב ברובו, במשולש הגבולות הודו-סין-פקיסטן, המהווה כחמישית מחבל קשמיר. השליטה על השטח נתונה במחלוקת בין סין והודו. סין שולטת בשטח זה דה פקטו מאז מלחמת הודו–סין.
גאוגרפיה

אזור אקסאי צ'ין נמצא מצפון להרי קונלון המערביים ומשתרע על פני 37,250 קמ"ר. הרמה המדברית נמצאת בגובה רב (4,800-5,500 מטר מעל פני הים) וכוללת גם מספר אגמי מלח. מבחינה גאוגרפית מהווה האזור חלק מרמת טיבט. חלקו הצפוני של האזור מכונה "מישור סודה" ובו זורם הנהר קרקאש (אנ').
היסטוריה

במהלך שנות ה-50 לא הכירה סין בגבול הבינלאומי (קו מקמהון), שהוא ירושה מהמשטר הקולוניאלי הבריטי שהעניק את השטח להודו. סין טענה שהאזור הוא חלק מטיבט, ולאור טענתה לבעלות על טיבט, טענה סין גם לבעלות על אזור זה. ב-1959 החלו להתרבות תקריות הגבול באזור, והמשבר המרכזי אירע לאחר שהודו גילתה במפות סיניות שסין מחשיבה את האזור בשטחה ואף סללה במקום כביש המוביל לרמת טיבט. הכביש, המחבר בין אזור שינג'יאנג לרמת טיבט מהווה ציר אסטרטגי בראיית סין, והיא הגיבה בתוקפנות רבה לאור המחאה ההודית על סלילת כביש זה. תקריות הגבול באזור גברו לאור הכנסת כוחות של שני הצדדים אל תוך שטח המריבה. ב-20 באוקטובר 1962 פלשו כוחות סיניים לאזור וכבשו אותו. מאז האזור נמצא תחת שליטת סין ומהווה נקודת מחלוקת מרכזית המהווה אבן נגף מרכזית ביחסי שתי המדינות.
אפלאסיון

אפלאסיון (בצרפתית: Appellation d'origine) הוא כינוי מקור המוגדר ומוגן לפי החוק, בו משתמשים כדי לציין היכן גדלו הענבים בהם משתמשים לייצור יין; לסוגים אחרים של  מזון יש אפלאסיונים גם כן. הגבלות נוספות החלות על האפלאסיון פרט לגבולות גאוגרפיים הן: הגדרת סוג הענבים המותרים, תנובת ענבים מקסימלית, רמת אלכוהול וגורמי איכות אחרים, ניתן גם לציין אותם לפני שמו של האפלאסיון על-גבי תווית היין. החוקים המגדירים את האפלאסיון תלויים במדינה בה מיוצר היין.
היסטוריה

מסורת אפלאסיון היין היא עתיקה מאוד. ניתן למצוא את ההתייחסויות העתיקות ביותר בתנ"ך, שם נזכרים היין של השומרון, היין של הכרמל והיין של עמק יזרעאל. מסורת זו של האפלאסיונים ממשיכה לאורך העת העתיקה וימי הביניים, אם כי לא נחקקו שום חוקים רשמיים. היסטורית, אזור הכרמים הבלעדי (והמוגן) הראשון, היה קיאנטי באיטליה ב-1716 ושיטת הסיווג הראשונה הייתה בחבל טוקאי, הונגריה ב-1730.
אירופה > צרפת

ב-1935 נוסד המכון הלאומי לכינויי מקור (INAO), כחלק ממשרד החקלאות הצרפתי, על-מנת ליצור את מערכת הסיווג בצרפת. באזור עמק הרון, הברון פייר לה רואה, עורך-דין וכורם של יין שאטונף-די-פאף, השיג הכרה חוקית של אפלאסיון קוט די רון (Côtes du Rhône) ב-1937. חותמת כינוי המקור המבוקר (Appellation d'Origine Contrôlée), נוצרה וקיבלה תוקף רשמי בחוק הצרפתי בשנות החמישים, שנות השישים ושנות השבעים.
למרות העובדה שהמכון הלאומי לכינויי מקור נוצר רק ב-1935, חבל שמפניה נהנה ממעמד גאוגרפי מוגן של אפלאסיון כחלק מחוזה מדריד (1891), ההסכם קובע שרק יין תוסס שמיוצר בשמפניה וממלא אחר אמות המידה המוגדרות שנקבעו ככינוי מקור מבוקר יכול לשאת את השם שמפניה. זכות זו אושרה מחדש בחוזה ורסאי, בתום מלחמת העולם הראשונה.
אירופה > גרמניה

גרמניה היא יוצאת דופן בין המדינות יצרניות היין מכיוון שמערכת הסיווג היוקרתית ביותר שלה, הדרגות השונות של Prädikatswein, מבוססים על בשלותם של הענבים, אם כי מוגדרים בנוסף לכך גם כינויי מקור גאוגרפיים. לכן מערכת הסיווג הגאוגרפית של גרמניה, Qualitätswein bestimmter Anbaugebiete, דומה לדרגה הצרפתית השנייה, Vin Délimité de Qualité Supérieure‏ (VDQS).
אירופה > הונגריה

היסטורית, מערכת סיווג הכרמים הראשונה הייתה בחבל טוקאי, הונגריה, ב-1730. הכרמים חולקו לשלוש קטגוריות בהתאם לסוג האדמה, החשיפה לשמש, והפוטנציאל לפתח את פטריית בוטריטיס סינריאה. תת-החלוקה הייתה: יינות מדרגה ראשונה, דרגה שנייה ודרגה שלישית. צו שהוציא בית הבסבורג ב-1757 ייסד את מחוז תפוקת היין המוגדר בטוקאי. שיטת הסיווג הושלמה ב-1765 ו-1772.
אירופה > פורטוגל

שיטת האפלאסיון השלישית בוותיקותה, אחרי קיאנטי וחבל טוקאי נעשתה בפורטוגל ב-1756, ועסקה ביין פורט, שהופק באזור עמק הדורו.
צפון אמריקה > קנדה

האפלאסיונים של קנדה כוללים את קולומביה הבריטית ואונטריו. קולומביה הבריטית מחולקת לארבעה אזורי גידול גפנים (Designated Viticultural Areas ובראשי תיבות: DVAs). עמק אוקאנאגן (Okanagan), האי ונקובר, קניון פרייזר ונהר סימילקאמין (Similkameen). אונטריו כולל ארבעה DVAs: חצי האי ניאגרה, חופה הצפוני של ימת אירי, פלי איילנד (Pelee Island) ומחוז פרינס אדווארד (Prince Edward County). שתי הפרובינציות לוקחות חלק ב"ברית איכות סוחרי היינות" (Vintners Quality Alliance ובראשי תיבות: VQA), שמתבססת על הדגם של התקינה האירופית.
צפון אמריקה > ארצות הברית

אזורי גידול הגפנים בארצות הברית (American Viticultural Area ובראשי תיבות: AVA). הדרישה היחידה לשימוש בסימון AVA על-גבי תווית היין היא ש-85% מהיין צריך להגיע מענבים הגדלים בגבולות השטח הגאוגרפי של ה-AVA. אזור ה-AVA הראשון בארצות הברית היה באוגוסטה, מיזורי, ב-1980. האפלאסיון של אוגוסטה משתרע על-פני 39 קילומטרים רבועים של שטח אדמה ליד נהר מיזורי, שממתן את הטמפרטורות ומעניק אקלים אופטימלי לגידול גפן היין ויטיס ויניפרה.
רשימת אפלאסיונים

האיחוד האירופי: Protected Designation of Origin
אוסטריה: Districtus Austriae Controllatus
צרפת: Appellation d'origine contrôlée
גרמניה: German wine classification
יוון: ονομασία προελεύσεως ελεγχομένη
איטליה: Denominazione di Origine Controllata
לוקסמבורג: Appellation contrôlée
פורטוגל: Denominação de Origem Controlada
רומניה: Denumire de Origine Controlată
ספרד: Denominación de Origen
בריטניה: Quality Wine Scheme
אוסטרליה: Australian Geographical Indications
קנדה: Vintners Quality Alliance
דרום אפריקה: Wine of Origin
ארצות הברית: American Viticultural Area
אורית גרינבוים-לירון‏, חדש בישראל: אזור יין חוקי, באתר וואלה, 31 בינואר 2023
אנדרטת ההומואים והלסביות (סידני)

| --- | --- |

 מידע כללי
 סוג:  מקום להט"בי היסטורי, אנדרטת אזהרה, מונומנט, אתר הנצחה 
 על שם:  רדיפת הומוסקסואלים בגרמניה הנאצית 
 מיקום:  סידני 
 מדינה:  אוסטרליה 
 הקמה ובנייה
 תקופת הבנייה:  ?–2001
 תאריך פתיחה רשמי:  2001 
 קואורדינטות:  33°52′46″S 151°13′12″E﻿ / ﻿33.8794°S 151.22°E﻿ / -33.8794; 151.22
  (למפת סידני מוגדלת) אנדרטת ההומואים והלסביות(למפת סידני רגילה) אנדרטת ההומואים והלסביות
 
אנדרטת ההומואים והלסביות (באנגלית: Gay and Lesbian Memorial) היא אנדרטה שהוקמה על ידי פעילים חברתיים בדרלינגהרסט שבסידני, אוסטרליה. האנדרטה הוקמה לזכרם של הומואים, לסביות, ביסקסואלים וטרנסג'נדרים שנרדפו ונרצחו במהלך מלחמת העולם השנייה עקב נטייה מינית או זהות מגדרית. האנדרטה היא בצורת משולש ורוד, ששימש בגרמניה הנאצית לסימונם של הומוסקסואלים, שנכלאו במחנות הריכוז בהתאם להוראותיו של סעיף 175 לחוק העונשין הגרמני, הסעיף שאסר על יחסים אינטימיים בין גברים.
מיקום האנדרטה נבחר לאחר התייעצות עם מועצת דרום סידני, שהתקיימה אחרי שהפעילים אספו את הכסף הדרוש להקמה. דרלינגהרסט נחשבת למרכז אוכלוסיית הלהט"ב של סידני. המקום בו הוצבה האנדרטה, גרינפארק, נמצא בסמוך למוזיאון היהודי של סידני ובכך נשמר הקשר ההיסטורי.
חנוכת האנדרטה נערכה ב-27 בפברואר 2001. הטקס הועבר על ידי המרכז הגאה של סידני ונאמו בו בין היתר ראש מועצת דרום סידני, יו"ר הפרויקט, וניצולת השואה קיטי פישר.
ראו גם

הומוסקסואלים בגרמניה הנאצית
אנדרטה לזכר ההומואים והלסביות שנרדפו בשואה (תל אביב)
אנדרטת ההנצחה להומוסקסואלים שנרדפו על ידי הנאצים (ברלין)
הומומונומנט